Ruth Kasirye

Ruth Nanozzi Kasirye (født 1982) er en norsk tidligere vektløfter av ugandisk opphav. Hun er bosatt i Tønsberg og representerer Tønsberg-Kameratene. Tidligere representerte Kasirye Trondheim Atletklubb. Hun er utdannet vernepleier, en utdanning hun satte på pause i forbindelse med satsingen på vektløfting.

 Biografi 
Kasirye kom til Norge i 1998. Hun innehar de norske rekordene i rykk, støt og sammenlagt i tre vektklasser: 58, 63 og 69 kilo. I 2007 ble hun nummer ni i VM med 94 kg i rykk, 115 kg i støt og 209 kilo sammenlagt. Kasirye har vunnet sølv- og bronsemedalje i EM i vektløfting.

 2008 – Syvendeplass i OL 
I 2008 kvalifiserte Kasirye seg til OL i Kina, der hun var norsk flaggbærer under åpningsseremonien. Hun ble nummer syv i 63-kilosklassen, med nordisk rekord med 224 kilo totalt. Etter ny personlig rekord i rykk på 103 kilo, ble hun stresset av at hun måtte på toalettet og fikk ikke varmet opp godt nok til øvelsen støt. Hun var nummer fire etter rykk-øvelsen, men med bare 121 kilo, falt hun av til syvendeplass.

 2009 – EM-sølv 
Onsdag 8. april vant hun sammenlagt sølv under europamesterskapet i București bak tyrkiske Sibel Şimşek. Kasiryes resultat ble 231 kg. Med 107 kg (ny norsk rekord) vant hun sølv også i rykk. I støt endte hun utenfor pallen med 124 kg, og var litt skuffet da hun under NM få dager i forveien hadde løftet 130 kg. Alle de tre medaljevinnerne stoppet på 128 kg.

 Doping 
Den 5. april 2016 ble Kasirye suspendert av Antidoping Norge etter at hun i januar hadde testet positivt for det forbudte stoffet meldonium. Meldonium ble satt på listen over forbudte stoffer av WADA 1. januar samme år. Kasirye hevdet at hun fikk stoffet under behandling av malaria da hun var i Uganda i desember 2015. Bruken av meldonium for å behandle malaria er ikke vanlig, ifølge flere leger. Den 8. april 2016 opplyste Kasirye at hun ikke kom til å anke suspensjonen.

 Personlige rekorder 
58-kilosklassenØvelseVektDatoÅrStedRykk95 kg22. september2007Chiang MaiStøt117 kg18. april2007StrasbourgSammenlagt210 kg28. november2007Strasbourg63-kilosklassenØvelseVektDatoÅrStedRykk107 kg8. april2009BucureștiStøt130 kg5. april2009NorgeSammenlagt236 kg5. april2009Norge69-kilosklassenØvelseVektDatoÅrStedRykk98 kg9. februar2008Villeneuve LoubetStøt121 kg9. februar2008Villeneuve LoubetSammenlagt219 kg9. februar2008Villeneuve Loubet

Kasiryes personlige rekorder står alle som norske rekorder, mens rekorden i 63-kilosklassen også er nordisk rekord.

 Referanser 

 Eksterne lenker 

 Tønsberg-Kameratene nettside med bilde av Kasirye

Kategori:Norske vektløftere
Kategori:Deltakere for Norge under Sommer-OL 2008
Kategori:Vektløftere under Sommer-OL 2008
Kategori:Personer fra Central Region i Uganda
Kategori:Personer fra Tønsberg kommune
Kategori:Dopingsaker i vektløfting
Kategori:Fødsler i 1982
Kategori:Kongepokalvinnere i vektløfting
Kategori:Norgesmestere i vektløfting
Kategori:Nordmenn av ugandisk opphav
Kategori:Nordmenn født i Uganda